ชาวอัซมัต

ชาวอัซมัต () เป็นกลุ่มชาติพันธุ์ในเกาะนิวกินีซึ่งอาศัยอยู่ในจังหวัดปาปัวใต้ ประเทศอินโดนีเซีย บริเวณชายฝั่งตะวันตกเฉียงใต้ของเกาะ ซึ่งติดกับทะเลอาราฟูรา มีพื้นที่รวมประมาณ 18,000 ตารางกิโลเมตร ประกอบด้วยป่าชายเลน บึงน้ำขึ้นน้ำลง บึงน้ำจืด และป่าฝนที่ราบต่ำ

ดินแดนของชาวอัซมัตตั้งอยู่ภายในและติดกับอุทยานแห่งชาติโลเรินตส์ ซึ่งเป็นแหล่งมรดกโลก และเป็นพื้นที่คุ้มครองที่ใหญ่ที่สุดในภูมิภาคเอเชียแปซิฟิก โดยในปี ค.ศ. 2020 คาดว่ามีประชากรชาวอัซมัตทั้งหมดประมาณ 110,000 คน คำว่า "อัซมัต" ใช้เรียกทั้งผู้คนและภูมิภาคที่ชาวอัซมัตอาศัยอยู่

ชาวอัซมัตมีประเพณีการแกะสลักไม้ที่เป็นที่รู้จักมากที่สุดแห่งหนึ่งในภูมิภาคแปซิฟิก และงานศิลปะของชาวอัซมัตก็เป็นที่ต้องการของนักสะสมทั่วโลก

 อ้างอิง 

หมวดหมู่:กลุ่มชาติพันธุ์ในประเทศอินโดนีเซีย